Il-Kunsill estenda l-mandat tar-Rappreżentanti Speċjali tal-Unjoni Ewropea (RSUE) fl-Afganistan, fil-Bożnija-Ħerzegovina, u għall-Qarn tal-Afrika sat-28 ta' Frar 2017. Il-mandati tar-RSUE li ġejjin ġew estiżi: - is-Sur Franz-Michael Skjold Mellbin, RSUE fl-Afganistan mill-1 ta' Settembru 2013, - is-Sur Lars-Gunnar Wigemark, RSUE fil-Bożnija-Ħerzegovina mill-1 ta' Marzu 2015 u - is-Sur Alexander Rondos, RSUE għall-Qarn tal-Afrika mill-1 ta' Jannar 2012. Ir-RSUE jippromwovu l-politiki u l-interessi tal-UE f'reġjuni u pajjiżi fejn hemm l-inkwiet u għandhom rwol attiv fl-isforzi biex jiġu kkonsolidati l-paċi, l-istabbiltà u l-istat tad-dritt. L-ewwel RSUE nħatru fl-1996. Attwalment, hemm disa' RSUE jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Federica Mogherini. Rappreżentanti Speċjali tal-UE (SEAE) Ara l-paġna tal-laqgħa